《暮春书事二首 其一》
元代·瞿佑

过墙新竹翠交加，绿树阴阴噪乳鸦。花到酴醾香结局，鸟鸣鶗鴂客思家。

煮茶汤沸风声转，梦草诗成日影斜。零落残红青子满，渐看金弹熟枇杷。

作者简介：瞿佑（一作祐）（1341－1427）字宗吉，自号存斋，钱塘人。洪武初以荐历宜阳训导、迁周府长史。永乐间以诗祸谪戍保安，洪熙元年放归。著有《香台集》、《乐府遗音》、《剪灯新话》等。